Bišu saimju īpašniekiem.

Medus bišu *(Apis mellifera***-**kuras tur medus un cita veida biškopības produktu ražošanai) saimju īpašniekiem vai turētājiem Lauksaimniecības datu centram ir jāsniedz informācija par **bišu saimju skaitu uz 1. maiju un 1. novembri**. Dati sniedzami attiecīgā mēneša laikā.

1. Dravas īpašniekam vai turētājam *(neatkarīgi no tā vai vēlās/nevēlās pretendēt uz ES un/vai valsts atbalstiem(t.sk., ja tiek rēķinātas liellopu vienības)))* ir obligāti jāievēro MK noteikumos Nr.393 noteiktās dzīvnieku reģistrēšanas prasības, t.i.:

* + a) Jāreģistrē ganāmpulks un novietne LDC datubāzē
  + b) Bišu saimju skaitu (stropi) atsevišķi katrā novietnē jāreģistrē LDC datubāzē;
  + c) **2x gadā *(****uz attiecīgā gada****1.maiju un 1.novembri)*** LDC**jāsniedz informācija par bišu saimju skaitu (*pārskats par bišu saimēm***).
  + d) jāsniedz ziņas par to pārvietošanu *(pārvietošanas deklarācija* *vai paziņo LDC elektroniskajā datubāzē pārvietošanu*);
  + e) jāsniedz cita veida informācija, kas noteikta MK noteikumos Nr.393.

2. Ja dravas īpašniekam vai turētājam ir **Bioloģiskā saimniecība**, tad **papildus ir obligāti jāievēro**gan ES normatīvos aktos (Regula Nr.834/2007), gan MK noteikumos Nr.171 noteiktās prasības par bioloģisko ražošanu, t.i.:

**papildus jāziņo***(iesniegts pārskats par bišu saimēm*)**ja saimniecībā ir izmaiņas bišu saimju skaitā***(pārdod vai aiziet bojā)***laika posmā no 15.maija līdz 15.septembrim,**jo bioloģisko maksājumu rēķina tikai par šajā periodā uzskaitītām bišu saimēm.

**Uzmanību!**

Īpaši uzmanīgiem jābūt tiem īpašniekiem, kuriem medus bites ir vairākās novietnēs (vietās, kur tiek, turētas bišu saimes).   
Ja pēc paziņotā atskaites datuma ir izmaiņas bišu saimju skaitā kādā no novietnēm, vai reģistrēta jauna novietne, kurā turat bites, tad, norādot jaunu atskaites datumu, ir obligāti jāaktualizē vēlreiz bišu saimju skaits visās novietnēs.

**Visērtāk pārskatu ievadīt elektroniski**LDC mājas lapas **autorizētajā** sadaļā.

Atskaites datumi ziņām, kas sniedzamas par mājputniem, trušiem, savvaļas dzīvniekiem un putniem, kažokzvēriem, akvakultūrām un aukstasiņu dzīvniekiem, nemainās - šīs ziņas joprojām jāsniedz uz attiecīgā gada 1. janvāri un 1. jūliju.